Diari Oficial de la Generalitat Valenciana


Sumari del DOGV 5114, del 14-10-2005 (2005/11545)

ORDRE de 27 de setembre de 2005, de la Conselleria d'Agricultura, Pesca i Alimentació, per la qual es regula la inscripció en el Registre d'Establiments Agroalimentaris de la Comunitat Valenciana.
----------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2005/09/27/(1)/dof/vci/html**

### Dades del document

Número de DOGV
:   5114

Data del DOGV
:   14-10-2005

Secció del DOGV
:   I. DISPOSICIONS GENERALS

Número del document
:   2005/11523


Data del document
:   27-09-2005

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * producte alimentós
    * registre de documents
    * indústria agroalimentària
    * legislació

ORDRE de 27 de setembre de 2005, de la Conselleria d'Agricultura, Pesca i Alimentació, per la qual es regula la inscripció en el Registre d'Establiments Agroalimentaris de la Comunitat Valenciana. [2005/X11267]
  
La disposició final de del Decret 97/2005, de 20 de maig, pel qual es crea el Registre d'Establiments Agroalimentaris de la Comunitat Valenciana i es regula el seu funcionament, facultava la Conselleria d'Agricultura, Pesca i Alimentació per a dictar les disposicions del seu desenvolupament.
  
En virtut d'això, es fa necessari determinar el model de sol·licitud d'inscripció o modificació de les dades registrals, la documentació que ha d'acompanyar la sol·licitud en cada cas, dissenyar un model de fitxa registral d'acord amb allò que preveu l'article 5 del reglament, i sistematitzar el contingut de les memòries que formen part dels projectes tècnics per a garantir la necessària homogeneïtat de la informació a facilitar per les empreses agroalimentàries, i l'adequació al que disposa l'article 7 del Reglament del Registre d'Establiments Agroalimentaris de la Comunitat Valenciana.
  
Amb això es pretén aconseguir el doble objectiu de desenvolupar les competències que en matèria d'establiments agroalimentaris té atribuïdes la Generalitat Valenciana i, a més, obtindre un millor coneixement dels distints sectors transformadors i comercialitzadors, com a instrument de planificació de polítiques per a la millora de la competitivitat de les empreses agroalimentàries de la Comunitat Valenciana.
  
A proposta del director general de Producció i Comercialització Agrària en l'exercici de les funcions que tinc atribuïdes per la Llei 5/1983, de 30 de desembre, de Govern Valencià,
  
ORDENE
  
Article 1
  
El model se sol·licitud d'inscripció en el Registre d'Establiments Agroalimentaris i la relació annexa de documents a aportar en cada cas, d'acord amb el que preveu l'article 6 del reglament del registre, és el que figura com a annex 1 en la present ordre.
  
Article 2
  
La fitxa registral a què es referix l'article 5 del Reglament del Registre d'Establiments Agroalimentaris de la Comunitat Valenciana es confeccionarà a partir de dos documents: el resum de dades registrals, que figura com a annex 2 en la present ordre i un llistat dels elements d'instal·lacions, maquinària i altres béns d'equip, que componen l'establiment.
  
Article 3
  
En l'annex 3 de la present ordre es detalla el contingut mínim de les memòries (tècniques i agronòmiques), i dels plans que formen part del projecte tècnic, en els supòsits previstos en l'article 7 del Reglament del Registre d'Establiments Agroalimentaris de la Comunitat Valenciana.
  
Article 4
  
En el termini de dos mesos des de la publicació de la present ordre, per les Direccions Territorials de la Conselleria d'Agricultura, Pesca i Alimentació s'iniciarà el procés de requeriments a les empreses per a la seua adequació a allò que disposa el Decret 97/2005, d'acord amb allò que es preveu en les seues disposicions transitòries primera i segona.
  
València, 27 de setembre de 2005
  
El conseller d'Agricultura, Pesca i Alimentació,
  
JUAN GABRIEL COTINO FERRER
  
ANNEX III
  
Contingut mínim dels documents memòria (tècnica i agronòmica) i plans, que formen part del projecte tècnic o, si és el cas, del projecte simplificat.
  
a) Memòria
  
En totes les memòries (tècniques o agronòmiques) que formen part del projecte tècnic o, si és el cas, del simplificat, s'emplenen els apartats següents:
  
1) Situació de partida (no emplenar en el cas d'instal·lació i/o nova inscripció)
  
Fer referència al número de registre que es posseïx i descriure breument totes les activitats que s'exercixen en l'establiment agroalimentari, siguen o no objecte de la modificació que es pretén inscriure.
  
A manera de resum de les activitats i capacitats ja registrades, es detallaran en un quadro ambdós, utilitzant la denominació segons la classificació estadística de productes per activitats, CPA (Reglament (CE) 204/2002), i les unitats que corresponguen segons allò que s'ha especificat en el resum de dades registrals de la fitxa registral.
  
2) Objecte del projecte
  
La inscripció en el Registre d'Establiments Agroalimentaris del/la ... (reflectir el tipus d'Inscripció) ... d'una indústria de (1):
  
(1) (Detallar en un quadro les activitats i capacitats a registrar utilitzant la denominació segons la classificació estadística de productes per activitats, CPA (Reglament (CE) 204/2002), i les unitats que corresponguen segons allò que s'ha especificat en el resum de dades registrals de la fitxa registral.
  
En el cas que la inscripció afecte les superfícies de solars i edificacions ja registrades es detallarà en un quadro a banda l'esmentada variació seguint l'esquema següent: situació anterior/situació actual amb indicació en m2 de terrenys i solars, d'edificis industrials (distingint entre superfície en planta i superfície total construïda), i d'altres construccions).
  
3) Legislació aplicable (a la/les activitat/s objecte d'inscripció)
  
Es relacionarà la normativa sanitària i ambiental aplicable per raó de les activitats que es realitzen, instal·lacions, equipament, maquinària, emmagatzematges, matèries primeres i intermèdies i productes acabats. Es procurarà seguir una relació lògica de major a menor rellevància normativa. Serà necessari desenvolupar pel que fa a la necessitat o no d'autoritzacions administratives prèvies, o si estan subjectes al compliment de determinats requisits previs, per raons de protecció del medi ambient (impacte ambiental, contaminació atmosfèrica, abocaments, efluents, residus?).
  
En qualsevol cas s'ha indicar si la indústria es veu afectada per la Llei 16/2002, de Prevenció i Control Integrats de la Contaminació (IPPC) i/o la Directiva 82/43 CEE d'Espais de la Xarxa Natura 2000.
  
4) Titular de la indústria
  
4.1 Dades del titular
  
Nom, domicili social i CIF de l'empresa. En cas de ser persona física, el nom, domicili i DNI del titular que exercix l'activitat.
  
4.2 Emplaçament de l'establiment agroalimentari objecte de registre.
  
Localitat, carrer i número si està en nucli urbà o paratge dins del terme municipal si està fora (indicar encara que siguen els mateixos del domicili social).
  
4.3 Estructura societària
  
Indicar si es tracta de persona física, societat mercantil (anònima o limitada), societat cooperativa, SAT, o altres (societat laboral, comunitat de béns, etc). Per al cas de societats mercantils, indicar la quota de participació actual en el capital social dels cinc propietaris principals.
  
Per al cas de societats cooperatives, indicar el seu grau i el nombre de socis o cooperatives associades.
  
5) Quadro de distribució de les superfícies
  
Es relacionaran les distintes dependències de la indústria com ara oficines, lavabos, menjadors, magatzems, zona d'expedició, zona de producció- amb indicació de la superfície en m2.
  
6) Programa productiu (de la/les activitat/s objecte d'inscripció)
  
6.1. Matèries primeres (relacionar, indicar origen, quantificar i valorar).
  
6.2. Productes obtinguts (relacionar, indicar destinació, quantificar i valorar).
  
Quant a l'origen/destinació indicar en percentatge si és nacional, comunitari o extracomunitari. En nacional desglossar, si és el cas, el percentatge de la Comunitat Valenciana.
  
6.3. Quadro de capacitats anuals (quant a emmagatzematge de matèries primeres, productes acabats, manipulació i/o condicionament, i instal·lacions frigorífiques).
  
6.4. Formes de presentació/comercialització (descriure breument).
  
6.5. Canals de comercialització (descriure breument).
  
6.6. Sistemes de certificació d'empresa i/o de productes associats al procés de producció/comercialització.
  
Enumerar estos sistemes en el cas d'indústries que els tinguen ja implantats (sistemes d'assegurament de la qualitat, gestió mediambiental, denominació d'origen, producció integrada, ecològica, etc.).
  
7.Instal·lacions, maquinària i altres béns d'equip
  
7.1 Elements ja inscrits.
  
7.2 Elements objecte d'inscripció (indicant els que es donen d'alta/baixa o perfeccionen respecte als reflectits en 7.1).
  
7.3 Relació definitiva (resultant de combinar 7.1 i 7.2).
  
Relacionar i numerar els diferents elements seguint la/les línia/s de procés des de l'entrada de matèries primeres fins a l'eixida de productes acabats, amb número d'ordre coincident amb l'assignat en la resta de documents (fitxa registral, plans), i indicant així mateix potència, valoració dels mateixos, any d'instal·lació, i si eixos elements es troben subjectes a subvenció indicant la clau d'expedient IAA/IAP/P.O.-etc.).
  
8. Procés industrial (de la/les activitat/s objecte d'inscripció)
  
Descriure detalladament cada etapa, justificant la utilització de la maquinària, instal·lacions i equips indicats anteriorment i incloure diagrama de procés.
  
9) Estudi economicofinancer
  
9.1. Repercussió de l'activitat en l'entorn socioeconòmic (s'analitzarà la influència de les activitats objecte d'inscripció desenvolupades en la zona entorn de la indústria).
  
9.2. Dades financeres (de l'últim exercici disponible): ingressos (provinents dels productes obtinguts i servicis prestats) i despeses (personal, SS, matèries primeres, energia, manteniment i reparacions, despeses generals, amortitzacions, assegurances, despeses financeres, diversos). S'acompanyarà també del càlcul de les dades següents: import net de la xifra de negocis, benefici brut (ingressos'despeses), rendibilitat (beneficis/inversió total).
  
b) Plans
  
Els plans que formen part del projecte tècnic o si és el cas del simplificat, tindran la següent denominació i característiques:
  
\* Situació i emplaçament amb punts de referència que permeten arribar a la indústria amb facilitat (si està en nucli urbà en relació amb els carrers circumdants i d'accés, i si està fora del nucli urbà, reflectint el paratge on està situat, destacant els accessos des dels nuclis de població limítrofa).
  
\* Plans distribució en planta de la maquinària amb la seua llegenda corresponent. (que reflectisquen la situació anterior i posterior a la inscripció que es pretén i amb numeració d'acord amb la reflectida en la resta de la documentació aportada).
  
\* Qualsevol altre pla que puga donar una major compressió de l'establiment agroalimentari que es pretén inscriure.
  
RELACIÓ ANNEXA DE DOCUMENTACIÓ A PRESENTAR PER A LA INSCRIPCIÓ EN EL REGISTRE D'ESTABLIMENTS AGROALIMENTARIS (REA)
  
En el cas que els documents presentats no siguen originals, haurà d'aportar l'original per a compulsar-lo.
  
A. Per a tots els tipus d'inscripcions:
  
Instància normalitzada de sol·licitud d'inscripció, en dos exemplars.
  
Fotocòpia del DNI del titular de la indústria que siga persona física.
  
(1) Si el titular fóra una persona jurídica, la sol·licitud d'inscripció l'efectuarà el seu representant legal, que haurà d'aportar el document que l'acredite com a tal, així com la fotocòpia del seu DNI.
  
Fotocòpia del CIF de la indústria i escriptura pública de constitució de la societat inscrita en el registre corresponent, i modificacions si n'hi haguera.
  
Alta o sol·licitud d'esta, en l'impost d'activitats econòmiques o, si és el cas, justificació d'estar exempt de l'impost.
  
Fitxa registral de la indústria, firmada pel representant de la indústria legalment autoritzat:
  
Llistat de la maquinària definitiva instal·lada (2 exemplars originals).
  
Resum de dades registrals (original), (segons annex 2 establit en l'Ordre CAPA de 27.09.2005).
  
Justificant de pagament de taxes (model 046, exemplar per a l'administració)
  
Llicència d'activitat i d'obertura/posada en funcionament de l'establiment:
  
Per a instal·lacions i noves inscripcions: sol·licitud/s de la/s llicència/s d'activitat i d'obertura/posada en funcionament de l'establiment.
  
Per a la resta modificacions registrals: la llicència d'activitat i d'obertura/posada en funcionament de l'establiment i sol·licitud de la nova actualitzada.
  
(2) En el valor de la inversió que figura en la instància de sol·licitud haurà d'excloure el pressupost dels projectes específics (instal·lació elèctrica, cambres frigorífiques, instal·lació de vapor, a pressió etc.).
  
Sol·licitud d'inscripció en el Registre Industrial de la Conselleria d'Empresa, Universitat i Ciència.
  
B. A més, per a les inscripcions d'instal·lació, nova inscripció, ampliació, perfeccionament, canvi d'activitat i trasllat, s'haurà d'aportar:
  
Llicència d'obres:
  
Per a instal·lacions i noves inscripcions i modificacions registrals (ampliació, trasllat, perfeccionament i canvi d'activitat: llicència d'obres, si escau).
  
Projecte tècnic d'obra civil i instal·lació industrial (original), redactat i firmat pel tècnic especialista competent i visat pel col·legi oficial corresponent, o document substitutiu en els casos d'inscripció d'obra menor relatives a ampliacions i perfeccionament, segons s'indica en l'article 9 del Decret 97/2005, de 20 de maig. Haurà de contindre almenys, els aspectes mínims que es definixen en l'article 7.2 del Decret 97/2005 i en l'annex 3 de l'Ordre CAPA de 27.09.2005.
  
Certificació final (original), expedida per un tècnic especialista competent, visada pel col·legi oficial corresponent, en la qual s'indique que la indústria s'adapta al projecte o memòria descriptiva (segons els casos art. 7 i 9) i el compliment dels requisits ambientals i les reglamentacions tecnicosanitàries vigents exigibles a la/s activitat/s corresponent/s.
  
Declaració jurada de compatibilitat de l'autor de projecte i/o certificació final (Ordre CAPA 24.09.1984).
  
C. A més, per a les inscripcions de canvi de titular, s'haurà d'aportar:
  
DNI/NIF de l'anterior i nou propietari.
  
Document públic o privat de transmissió o cessió que acredite el canvi de titularitat de la indústria que incloga nota firmada pel liquidador d'Hisenda d'haver satisfet l'impost sobre transmissions patrimonials i actes jurídics documentats.
  
Relació de tots els elements de treball de la indústria amb la seua valoració.
  
D. A més, per a les inscripcions en arrendament, s'haurà d'aportar:
  
Document públic o privat que acredite l'arrendament de la indústria.
  
DNI/NIF de l'arrendador i de l'arrendatari.
  
E. A més, per a canvi de denominació:
  
Document públic o privat que acredite este canvi.
  
F. Per a la reducció i/o substitució només:
  
Instància normalitzada de sol·licitud d'inscripció, en dos exemplars.
  
Fitxa registral de la indústria, firmada pel representant de la indústria legalment autoritzat:
  
Llistat de la maquinària definitiva instal·lada (2 exemplars originals).
  
Resum de dades registrals (original), (segons annex 2 establit en l'Ordre CAPA de 27.09.2005).
  
G. Per a actualitzacions registrals
  
Els titulars de les empreses incloses en l'àmbit d'aplicació del Decret 97/2005, que actualment estiguen inscrits en el Registre d'Indústries Agràries (RIA), hauran d'adaptar-se al que establix este decret, presentant:
  
Instància normalitzada de sol·licitud d'inscripció, en dos exemplars.
  
Fitxa registral de la indústria, firmada pel representant de la indústria legalment autoritzat:
  
Llistat de la maquinària definitiva instal·lada (2 exemplars originals).
  
Resum de dades registrals (original), (segons annex 2 establit en l'Ordre CAPA de 27.09.2005).
  
H. Per al cessament de funcionament temporal:
  
Instància normalitzada de sol·licitud d'inscripció, en dos exemplars.
  
Declaració firmada pel titular de la indústria en què es reflectisquen els motius que originen el cessament i el període de temps que es preveu que dure la paralització total del procés de producció.
  
I. Per a la represa després del cessament de funcionament temporal:
  
Instància normalitzada de sol·licitud d'inscripció, en dos exemplars.
  
Declaració firmada pel titular de la indústria en què es reflectisquen els motius que originen la fi del cessament.
  
J. Per a la cancel·lació registral, baixa definitiva o cessament:
  
Instància normalitzada de sol·licitud d'inscripció, en dos exemplars.
  
Per a qualsevol consulta poden dirigir-se al telèfon d'informació de la Generalitat Valenciana 012, o a la Direcció Territorial de la Conselleria d'Agricultura, Pesca i Alimentació, secció d'Indústries Agràries de:
  
Alacant: carrer del professor Manuel Sala, s/n, 03380 Alacant. Telèfon 374 790 942.
  
Castelló: avinguda dels Germans Bou, 47, 12944 Castelló de la Plana. Telèfon 760 949 031.


Còpia Permalink ELI